Kotesar Multfaka Kolegio

Kotesar Multfaka Kolegio (nepale कोटेश्वर बहुमुखी क्याम्पस, angle Koteshwor Multiple Campus) estas privata komunuma kolegio situanta en Jadibuti, Kotesar, Katmanduo, Nepalo. Ĝi estis fondita en 1990 kaj estas filia kolegio de Universitato Tribhuvan.

Historio
Kotesar Multfaka Kolegio fondiĝis en 1990. Ĝia domo damaĝiĝis de la tertremoj de 2015.Shrestha, Sangita. 2015. "What SLC graduates are looking for in a college". The Himalayan Times.   En 2016 ĝi komencis konstrui la aktualan domon por doni pli da spaco al kreskanta nombro da lernantoj.The Kathmandu Post. 2016. "Rs 49m Indian aid for campus building". "Koteshwor Multiple Campus Prospectus 2019". La registaro de Barato donacis financan helpon de 45.10 milionoj da nepalaj rupioj por la konstruo. La nova domo inaŭguriĝis en 2019.Thapa, Bipana. 2019. "Indian Ambassador inaugurates campus building of Koteshwor Multiple Campus". República.   La kolegio estis uzata kiel rifuĝejo dum la inundo de la rivero Manohara en 2022.The Kathmandu Post. "Heavy rains inundate dozens of settlements in Kathmandu Valley". 

Programoj
La kolegio ofertas bakalaŭrecon de artoj kun sep specialiĝoj, bakalaŭrecon de negocaj studoj kun du specialiĝoj, bakalaŭrecon de edukado kun ses specialiĝoj, kaj magistrecon de negocaj studoj. En 2019 ĝi havis pli ol 3700 studentojn, el kiuj pli ol 60% estis virinoj.Thapa, Bipana. 2019. "Indian Ambassador inaugurates campus building of Koteshwor Multiple Campus". República.  

La kolegio havas fakultatojn de
Nepala lingvo
Edukado
Angla lingvo
Kampara disvolviĝo, sociologio, kaj amaskomunikado
Mastrumado
Ekonomiko

Bharat Kumar Ghimire estas asista profesoro ĉe Kotesar Multfaka Kolegio. En 2024 la fakultato de kampara disvolviĝo, sociologio, kaj amaskomunikado okazigis 20-horan kurson de Esperanto por 50 partoprenantoj, kie Ghimire estis la instruisto.Ghimire, Bharat Kumar. 2025. "Grava Esperanto-kurso en Nepalo". Esperanto 1397(1), p. 19. 

Programoj

Kategorio:Lernejoj fonditaj en 1990-1999
Kategorio:Universitatoj en Azio
Kategorio:Nepalo